Lūpukrāsas indekss

Lūpukrāsas indekss () ir Leonarda Laudera, kosmētikas kompānijas "Estée Lauder Companies" valdes priekšsēdētāja, ieviests ekonomikas rādītājs, ar kuru viņš aprakstīja kosmētikas izstrādājumu pārdošanas apjomu palielināšanos 2000. gadu sākuma recesijas laikā. Lauders apgalvoja, ka pieprasījums pēc kosmētikas apgriezti korelējas ar ekonomisko labklājību.

Šāda indeksa atbilstība ekonomiskā stāvokļa noteikšanai īstenībā ir apšaubāma pēc 2000. gadu beigu recesijas laikā novērojamo kosmētikas pārdošanas apjomu samazināšanās un tai sekojošās pārdošanas apjomu palielināšanās tieši ekonomikas izaugsmes laikā.

Lūpukrāsas indeksa koncepcijas piekritēji angļu valodā laika gaitā ir piešķīruši tam arī citus nosaukumus, kā "nagu lakas indekss", 2010. gados daudzās valstīs pieaugot pieprasījumam pēc manikīra pakalpojumiem, un "uzacu tušas indekss" kovida laikā, pastāvot nepieciešamībai valkāt sejas maskas.

Kosmētika
Jaunvārdi
Ekonomika